تورکیه کاپیندا  (جام حذفی) 1/8 فینال مرحله‌سی‌نین جاواب اویون‌لارینا ایستارت وئریلیب.
ایکینجی گؤروش‌لر چرچیوه‌سینده دونن ایکی 2 موسابیقه باش توتوب.
سوپرلیگ تمثیلچی‌سی "باشاکشهر" ایکینجی لیگ تمثیلچی‌سی "کیرکلارائلی سپور" اؤنونده شوک یاشاییب. اؤز میدانیندا رقیبی ایله 1:1 حساب‌لی هئچ-هئچه ائدن باشاک شهر سفرده قول‌سوز برابرلیگه ایمضا آتا‌راق کاپ دان ویدالاشیب. تاریخی ظفر قازانان آشاغی لیگ تمثیلچی‌سی بونون سئوینجینی ساعات‌لارلا یاشاییب.
گونون دیگر اویونوندا "فنرباخچا" "کایسری سپور"و قبول ائدیب. کایسری-ده روبرت پروسینچکی‌نین یئتیرمه‌لری ایله قول‌سوز هئچ-هئچه ائدن ایستانبول نهنگی دوغما آرئناسیندا غلبه قازانا‌راق، "کیرکلارائلی سپور" کیمی، آدینی 1/4 فینالا یازدیریب.
مرحله‌نین دیگر اویون‌لاری صاباح و بیریگون کئچیریله‌جک.
تورکیه کاپی
1/8 فینال، جاواب اویون‌لاری
21 ژانویه
"کیرکلارائلی سپور" - "باشاکشهر" - 0:0
ایلک اویون - 1:1
"فنرباخچا" - "کایسری سپور" - 0:2
ایلک اویون - 0:0
